Δημοτικό Σχολείο Κιτίου

Ε΄1

Παγκόσμια ημέρα θεάτρου στην εκπαίδευση

Με την ευκαιρία της παγκόσμιας ημέρας θεάτρου στην εκπαίδευση και στα πλαίσια της συμμετοχής μας στο πρόγραμμα eTwinning, παρακολουθήσαμε την παράσταση « Δον Κιχώτης», από το θέατρο « Σκάλα».

Κατά τη διάρκεια της επίσκεψής μας στο θέατρο, η δασκάλα μας, μας εξήγησε πως δημιουργείται μια παράσταση και λεπτομέρειες για τα φώτα, τα σκηνικά και την ηχοληψία.

Ο Δον Κιχώτης, ήταν ένας άντρας, ο οποίος ζούσε σε ένα «δικό του» κόσμο. Αγαπούσε τόσο πολύ τα βιβλία που κάθε φορά που διάβαζε, ταυτιζόταν με τις περιπέτειες των βιβλίων. Είχε μάλιστα συμπεριλάβει στις φανταστικές του περιπέτειες και τον κηπουρό του, που τον ονόμασε Σάντζο Πάντζο. Κυνηγούσε ανεμόμυλους που τους θεωρούσε τους εχθρούς του.

Η παράσταση που παρακολουθήσαμε ήταν φανταστική. Είχε υπέροχα σκηνικά και εξαιρετικές ερμηνείες. Μας άφησε στις ψυχές μας μια ευχάριστη διάθεση και μια επιθυμία να παρακολουθήσαμε ξανά θέατρο.